Likovna radionica ''NAPRAVI SVOJU MASKU'' u Etnografskom muzeju!

Draga djeco i dragi roditelji!

Bliži nam se fašnik i pravo je vrijeme da počnete razmišljati u što ćete se maskirati ove godine. U lijepu vilu ili u krampusa možda? Vili trebaju krila, a krampusu strašna maska.

Ako želite naučiti kako izraditi svoju masku, pridružite nam se na našoj likovnoj radionici 30.01. (subota) od 11 do 13h i naučite kako sami možete napraviti nježna krila male vile, najljepšu cvjetnu krunu od papira ili najstrašniju masku najzločestijeg krampusa kojeg vaša mašta može zamisliti!

Radionica se organizira u sklopu izložbe ''Čarobna družba – Vjerovanja u nadnaravna bića u Podravini'', koju ćemo prije radionice obići kako bismo dobili inspiraciju za naše kreacije.

Likovna radionica predviđena je za djecu od 6 do 12 godina, a roditelji su pozvani da nam se pridruže u stvaranju.

Radujemo se vašem dolasku!

Datum: 30.01.2016.

Vrijeme: 11:00 – 13:00h

Lokacija: Etnografski muzej, Trg Mažuranića 14, 10 000 Zagreb

Dob: 6 – 12 godina (roditelji također dobrodošli)

Cijena:

Pojedinačna ulaznica – 15kn (ulaznica u Muzej, vodstvo kroz izložbu, radionica – sav potreban materijal osiguran)

Obiteljska ulaznica – 40kn (ulaznica u Muzej, vodstvo kroz izložbu, radionica – sav potreban materijal osiguran)

Potrebna najava na: edukacija@emz.hr ili na 01/5507874